**A legfontosabb tudnivalók…….**

**Az otthoni írásbeli házi feladat kiadásának korlátai**

A tanulókat (versenyre készülők, a tantárgy iránt aktívan érdeklődők) egyéni választásuk, kérésük alapján szorgalmi feladattal segíthetjük, számukra szorgalmi feladatot javasolhatunk.

Az otthoni tanulási idő (írásbeli és szóbeli feladatok elvégzésének együttes ideje) maximum 20-30 percet vehet igénybe egy tantárgyból.

A napi felkészülés otthoni (napközis, iskolaotthonos, tanulószoba) ideje nem lehet több 1-1,5 óránál.

Az ellenőrzésnek ki kell terjednie az írásbeli házi feladatra, füzetvezetésre is.

*(Pedagógiai Program)*

Nem engedhető meg egymás házi feladatának másolása, súgás vagy puskázás felelés és dolgozat írás közben.  
*(Házirend)*

**Ellenőrzés, értékelés, osztályozás**

A témazáró dolgozatok érdemjegyei az átlag számításánál hangsúlyosan kerülnek beszámításra.(3-as súlyozás)

Az érdemjegyekben tükröződő teljesítmények:

Pontozásos rendszerrel, százalékos értékelés feladatlapokon:

100% - 91% =5

90% - 76% =4

75% - 51% =3

50% - 34% =2

33% - 0% =1

A **témazáró dolgozat**ok érdemjegyei az átlag számításánál hangsúlyosan kerülnek beszámításra.

A szülők a dolgozatokat a szülői fogadóórákon és szülői értekezleteken megtekinthetik.

A dolgozatokat a tanév végéig meg kell őrizni.

*(Pedagógiai program)*

Az iskola minden tanulójának joga, hogy kiértékelt írásbeli munkáját lehetőleg 2 héten belül kézhez kapja.  
*(Házirend)*

A pedagógus **szakmai feladatai:**

A házi feladatokat rendszeresen ellenőrzi, az esetleges hibákat kijavítja, vagy a közös ellenőrzés során a tanulókkal kijavíttatja.

*(SZMSZ)*